Ehdotus: Euroopan parlamentin ja neuvoston päätös yhteisön toimintaohjelmasta kulttuurialalla Euroopan laajuisesti toimivien organisaatioiden tukemiseksi /* KOM/2003/0275 lopull. - COD 2003/0115 */





Ehdotus: EUROOPAN PARLAMENTIN JA NEUVOSTON PÄÄTÖS yhteisön toimintaohjelmasta kulttuurialalla Euroopan laajuisesti toimivien organisaatioiden tukemiseksi (komission esittämä) PERUSTELUT Johdanto Unionin kansalaisuus otetaan käyttöön Euroopan yhteisön perustamissopimuksessa, ja sen lisäksi aktiivisen kansalaisuuden edistämistarvetta on tuotu esiin useissa tuoreissa kannanotoissa erityisesti kulttuurin alalla: * Hallintotapaa koskevassa komission valkoisessa kirjassa korostetaan kansalaisten osallistumista politiikan suunnitteluun ja täytäntöönpanoon sekä kansalaisyhteiskunnan ja siihen kuuluvien organisaatioiden osallistumista. * Eurooppa-neuvoston 14 ja 15 päivänä joulukuuta 2001 antamiin päätelmiin liitetyssä Laekenin julistuksessa todetaan, että Euroopan unionin on vastattava perushaasteisiin, joista yksi on seuraava: "Miten Eurooppa-hanketta ja unionin toimielimiä voidaan tuoda kansalaisia ja varsinkin nuoria lähemmäksi?". * Kulttuuriministerit painottivat eurooppalaisista kulttuuriverkostoista 14. marraskuuta 1991 antamassaan päätöslauselmassa kulttuuriorganisaatioiden verkostojen tärkeää asemaa Euroopan kulttuuriyhteistyössä ja sopivat kannustavansa maidensa kulttuuriorganisaatioiden aktiivista osallistumista valtiosta riippumattomaan yhteistyöhön Euroopan tasolla. Taustaa Kulttuurialalla Euroopan laajuisesti toimivia organisaatioita ja kulttuurialalla toteutettavia toimia on jo useiden vuosien ajan tuettu talousarvion A osaan kuuluvista budjettikohdista: * alamomentista A-3015 yhteisrahoitetaan Euroopan vähemmistökielten toimiston ja Mercator-tieto- ja asiakirjaverkon keskusten toimintakustannuksia, * alamomentista A-3035 tuetaan natsien keskitysleirien suojelemista historiallisina muistomerkkeinä Euroopan tasolla ja kansainvälisesti, * alamomentista A-3042 yhteisrahoitetaan eurooppalaista kulttuuria edistävien järjestöjen toimintamenoja. Euroopan vähemmistökielten toimisto ja Mercator-tieto- ja asiakirjaverkon keskukset toteuttavat muun muassa seuraavanlaista toimintaa: * Euroopan unionin alueellisia ja vähemmistökieliä puhuvien yhteisöjen edustaminen sekä yhteisöille tiedottaminen * lainsäädäntöä, koulutusta ja joukkotiedotusvälineitä koskevan tiedon hankkiminen ja levittäminen Euroopan unionin tukemaan eurooppalaista kulttuuria edistävien järjestöjen toimintaan sisältyvät muun muassa seuraavat: * sidosryhmien edustaminen yhteisön tasolla * yhteisön toimintaa koskevan tiedon levittäminen * kulttuurialalla toimivien organisaatioiden verkottaminen Euroopan tasolla. Natsien keskitysleirien suojelemiseen historiallisina monumentteina tähtäävillä tukitoimilla pyritään säilyttämään pakkosiirtoihin liittyvät keskeiset paikat ja arkistot entisiin keskitysleireihin perustetuissa muistomerkeissä sekä vaalimaan keskitysleirien uhrien muistoa. Kaikki tukitoimet on toteutettu ilman oikeusperustaa komission hallintomenoihin kuuluvista budjettikohdista. Tavoitteet Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annettu neuvoston asetus (EY, Euratom) N:o 1605/2002 [1] sekä päätös siirtyä komission talousarviossa toimintoperusteiseen budjettirakenteeseen edellyttävät perussäädösten antamista kaikista tukitoimista, jotka aiemmin rahoitettiin komissiota koskevan talousarvion osaston (pääluokan III) osaan A (hallinto) merkityistä määrärahoista. [1] EYVL L 248, 16.9.2002, s. 1. Tämän päätöksen tarkoituksena on siis luoda perussäädös avustusten myöntämiselle kulttuurialalla Euroopan laajuisesti toimiville organisaatioille sekä kulttuurialan yksittäistoimiin viideksi vuodeksi (vuosina 2004-2008). Komissio ilmoitti uuden varainhoitoasetuksen hyväksymisen yhteydessä antamassaan lausumassa julkisesti halukkuudestaan laatia perussäädökset avustuksille, jotka ovat tällä hetkellä talousarvion A osassa. Lausumassa "Euroopan parlamentti ja neuvosto panevat merkille, että komissio aikoo antaa ehdotuksen puiteasetukseksi, jossa voidaan säätää 108 artiklan 1 kohdan b alakohdassa tarkoitetuille elimille myönnettävien toiminta-avustusten yleisistä valinta- ja myöntämisperusteista." Oikeusperusta Ehdotus perustuu EY:n perustamissopimuksen 151 artiklaan, jonka mukaan yhteisö myötävaikuttaa siihen, että jäsenvaltioiden kulttuurit kehittyvät kukoistaviksi pitäen arvossa niiden kansallista ja alueellista monimuotoisuutta ja korostaen samalla niiden yhteistä kulttuuriperintöä. Noudatettavasta menettelystä määrätään EY:n perustamissopimuksen 251 artiklassa; sen mukaan Euroopan parlamentin ja neuvoston on hyväksyttävä komission ehdotukseen perustuva päätös yhteispäätösmenettelyllä. Vaikutukset talousarvioon Koska ehdotuksella vastataan lähinnä tekniseen tarpeeseen luoda oikeusperusta niille tukitoimille, joilla ei sitä tällä hetkellä ole, kaavaillut määrät perustuvat pitkälti Euroopan unionin talousarvioon varainhoitovuonna 2003 merkittyihin määrärahoihin. Ehdotettu kokonaismäärä on 30,920 miljoonaa euroa. Artiklojen tarkastelu Ehdotetun päätöksen 1 artiklassa esitellään ohjelman tavoite eli kulttuurialalla Euroopan laajuisesti toimivien organisaatioiden sekä kulttuurialan yksittäistoimien tukeminen. Ehdotetun päätöksen 2 artiklassa esitellään ohjelmaan osallistumismahdollisuutta koskevat ehdot. Siinä myös viitataan liitteeseen, jossa esitellään yksityiskohtaisesti ohjelman kolme lohkoa: * avustukset Euroopan vähemmistökielten toimiston toimintaan sekä Mercator-tieto- ja asiakirjaverkon keskuksille, * avustukset eurooppalaista kulttuuria edistävien järjestöjen toimintaan, * avustukset natsien keskitysleirien suojelemiseen historiallisina muistomerkkeinä. Ehdotetun päätöksen 3 artiklassa viitataan liitteeseen, jossa esitetään ohjelman tuensaajien valintaa koskevat yksityiskohtaiset säännöt. Tarkoitus on, että avustukset eurooppalaista kulttuuria edistävien järjestöjen toimintaan ja avustukset natsien keskitysleirien suojelemiseen historiallisina muistomerkkeinä myönnetään vuotuisten ehdotuspyyntöjen perusteella. Ensiksi mainittujen avustuksien osalta kaavaillaan myös yksityiskohtaisia sääntöjä, jotka koskevat budjettivallan käyttäjän mahdollisuutta yksilöidä edunsaajat nimeltä mainiten. Ehdotetun päätöksen 4 artiklassa viitataan liitteeseen, jossa esitetään avustusten myöntämisehdot. Ehdotetun päätöksen 5 artiklassa vahvistetaan, että ohjelmaan varattava kokonaismääräraha vuosina 2004-2008 on 30,920 miljoonaan euroa. Ehdotetun päätöksen 6 artiklassa esitetään ohjelman ja sen uusinnan väli- ja loppuarviointimenettelyt. 2003/0115 (COD) Ehdotus: EUROOPAN PARLAMENTIN JA NEUVOSTON PÄÄTÖS yhteisön toimintaohjelmasta kulttuurialalla Euroopan laajuisesti toimivien organisaatioiden tukemiseksi EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 151 artiklan 5 kohdan, ottavat huomioon komission ehdotuksen [2], [2] EUVL C [...], [...], s. [...]. ottavat huomioon Euroopan talous- ja sosiaalikomitean lausunnon [3], [3] EUVL C [...], [...], s. [...]. ottavat huomioon alueiden komitean lausunnon [4], [4] EUVL C [...], [...], s. [...]. toimivat perustamissopimuksen 251 artiklassa määrättyä menettelyä noudattaen [5], [5] EUVL C [...], [...], s. [...]. sekä katsovat seuraavaa: (1) Perustamissopimuksessa yhteisön tehtäväksi asetetaan yhä tiiviimmän Euroopan kansojen välisen liiton luominen sekä myötävaikuttaminen siihen, että jäsenvaltioiden kulttuurit kehittyvät kukoistaviksi, pitäen arvossa niiden kansallista ja alueellista monimuotoisuutta ja korostaen samalla niiden yhteistä kulttuuriperintöä. (2) Eurooppa-neuvoston 14 ja 15 päivänä joulukuuta 2001 antamiin päätelmiin liitetyssä Laekenin julistuksessa todetaan, että yksi Euroopan unionin perushaasteista on Eurooppa-hankkeen ja unionin toimielinten tuominen kansalaisia ja varsinkin nuoria lähemmäksi. (3) Kulttuuriministerit painottivat eurooppalaisista kulttuuriverkostoista 14 päivänä marraskuuta 1991 antamassaan päätöslauselmassa [6] kulttuuriorganisaatioiden verkostojen tärkeää asemaa Euroopan kulttuuriyhteistyössä ja sopivat kannustavansa maidensa kulttuuriorganisaatioiden aktiivista osallistumista valtiosta riippumattomaan yhteistyöhön Euroopan tasolla. [6] EYVL C 314, 5.12.1991, s. 1. (4) Varainhoitovuodeksi 2003 ja sitä edeltäviksi varainhoitovuosiksi laadittujen Euroopan yhteisöjen yleisten talousarvioiden budjettikohdan A-3042 tarkoituksena on tukea eurooppalaista kulttuuria edistäviä järjestöjä. (5) Alueellisia kieliä ja kulttuureita koskevien Euroopan parlamentin päätöslauselmien seurauksena Euroopan unioni on kehittänyt Euroopan unionin kielellisen monimuotoisuuden edistämiseksi ja säilyttämiseksi toimintaa, jolla nämä kielet pyritään säilyttämään osana Euroopan elävää kulttuuriperintöä. (6) Komissio on Euroopan parlamentin pyynnöstä tukenut vuodesta 1982 lähtien Euroopan vähemmistökielten toimistoa, voittoa tavoittelematonta elintä, joka on järjestäytynyt jäsenvaltioissa toimivien kansallisten komiteoiden verkoksi, ja vuodesta 1987 lähtien Mercator-tieto- ja asiakirjaverkkoa. Nämä organisaatiot ajavat yleistä eurooppalaista etua: Euroopan vähemmistökielten toimisto edustaa kaikkia Euroopan unionin yhteisöjä, jotka puhuvat alueellisia tai vähemmistökieliä, ja huolehtii unionia koskevan tiedon levittämisestä näissä yhteisöissä; tieto- ja asiakirjaverkko Mercator kokoaa ja levittää Euroopan tasolla tietoa kolmelta alueellisten ja vähemmistökielten edistämisen kannalta olennaiselta alalta: koulutuksesta, lainsäädännöstä ja joukkotiedotusvälineistä. (7) Varainhoitovuodeksi 2003 ja sitä edeltäviksi varainhoitovuosiksi laadittujen Euroopan yhteisöjen yleisten talousarvioiden budjettikohdan A-3015 tarkoituksena on tukea näitä kahta elintä. (8) Euroopan parlamentti antoi 11 päivänä helmikuuta 1993 päätöslauselman natsien keskitysleirien suojelemisesta historiallisina muistomerkkeinä Euroopassa ja kansainvälisellä tasolla [7]. [7] EYVL C 72, 15.3.1993, s. 118. (9) Varainhoitovuodeksi 2003 ja sitä edeltäviksi varainhoitovuosiksi laadittujen Euroopan yhteisöjen yleisten talousarvioiden budjettikohdan A-3035 tarkoituksena on tukea natsien keskitysleirien suojelemista historiallisina muistomerkkeinä. (10) Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta annetussa neuvoston asetuksessa (EY, Euratom) N:o 1605/2002 [8], jäljempänä 'varainhoitoasetus', säädetään, että nykyisille tukitoimille on luotava perussäädös. [8] EYVL L 248, 16.9.2002, s. 1. (11) Euroopan parlamentti, neuvosto ja Euroopan komissio ovat varainhoitoasetuksen hyväksymisen yhteydessä sitoutuneet saavuttamaan tavoitteen, jonka mukaan kyseinen perussäädös tulee voimaan varainhoitovuonna 2004. (12) Rahoituksen asianmukainen vakaus ja jatkuvuus on taattava uuden varainhoitoasetuksen mukaisesti laitoksille, joille Euroopan yhteisö on myöntänyt taloudellista tukea aiempina vuosina. (13) Jäsenvaltioiden varoista mahdollisesti myönnettävien yhteisön ulkopuolisten rahoitusosuuksien osalta on noudatettava perustamissopimuksen 87 ja 88 artiklaa. (14) Tässä päätöksessä asetetaan koko ohjelman keston ajaksi rahoituspuitteet, joita budjettivallan käyttäjän on pidettävä talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen 33 kohdan mukaisena ensisijaisena ohjeena vuosittaisessa talousarviomenettelyssä [9]. [9] EYVL C 172, 18.6.1999, s. 1. (15) Tähän päätökseen perustuvaa tukea on myönnettävä toissijaisuus- ja suhteellisuusperiaatteita ehdottomasti noudattaen, OVAT PÄÄTTÄNEET SEURAAVAA: 1 artikla - [Ohjelman tarkoitus] 1. Tällä päätöksellä perustetaan yhteisön toimintaohjelma kulttuurialalla Euroopan laajuisesti toimivien organisaatioiden tukemiseksi. 2. Ohjelman tarkoituksena on tukea kyseisten organisaatioiden toimintaa. Tästä ohjelmasta tuettavat toimet muodostavat a) joko yleistä eurooppalaista etua kulttuurialalla ajavan tai Euroopan unionin kulttuuripolitiikkaan kuuluvaan tavoitteeseen pyrkivän organisaationpysyvän toimintaohjelman b) tai yksittäistoimen tällä alalla. Kyseisillä toiminnoilla on ennen kaikkea edistettävä tai niillä tulisi pystyä edistämään yhteisön politiikan ja yhteistyötoimien kehittämistä ja toteuttamista kulttuurialalla. 3. Tämän ohjelman toteuttaminen alkaa 1 päivänä tammikuuta 2004 ja päättyy 31 päivänä joulukuuta 2008. 2 artikla - 2Oikeus osallistua ohjelmaanO Voidakseen saada avustuksen organisaation on noudatettava liitteen säännöksiä ja täytettävä seuraavat ehdot: a) Sen on oltava voittoa tavoittelematon, etuyhteydetön oikeushenkilö, joka pääosin toimii kulttuurialalla ja pyrkii ajamaan yleistä etua. b) Sen perustamisesta on täytynyt kulua yli kaksi vuotta, ja sillä on oltava rekisteröidyn tilintarkastajan varmentama tilinpäätös kahdelta edeltävältä vuodelta. c) Sen toiminnassa on noudatettava periaatteita, jotka ovat kulttuurialalla toteutettavan yhteisön toiminnan perustana, ja otettava huomioon liitteessä yksilöidyt ensisijaiset suuntaukset. 3 artikla - 3Tuensaajien valintai 1. Kun yleistä eurooppalaista etua aktiivisen kulttuurialalla edistävän tai Euroopan unionin kulttuuripolitiikan mukaiseen tavoitteeseen pyrkivän organisaation pysyvään toimintaohjelmaan myönnetään toiminta-avustus, on otettava huomioon liitteessä yksilöidyt yleiset perusteet. 2. Kun ohjelmassa mainittuun toimeen myönnetään avustus, on otettava huomioon liitteessä yksilöidyt yleiset perusteet. Tuettavat toimet valitaan ehdotuspyynnön perusteella. 4 artikla - 4Avustuksen myöntäminenA Ohjelman eri lohkojen yhteydessä myönnettyjen avustusten on oltava vastaavassa liitteen osassa annettujen määräysten mukaiset. 5 artikla - 5Varainhoitoa koskevat säännöksetV 1. Ohjelman toteuttamiseen varattu kokonaisrahoitus 1 artiklan 3 kohdassa tarkoitettuna aikana on 30,920 miljoonaa euroa. 2. Budjettivallan käyttäjä hyväksyy vuotuiset määrärahat rahoitusnäkymien rajoissa. 6 artikla - 6Seuranta ja arviointiS 1. Komissio toimittaa viimeistään 31 päivänä joulukuuta 2007 Euroopan parlamentille ja neuvostolle raportin ohjelman tavoitteiden toteutumisesta ja tekee tarvittaessa ohjelman jatkamista tai lopettamista koskevia täsmennyksiä. Raportin perustana on etenkin ulkoinen arviointi, jonka on oltava käytettävissä viimeistään vuoden 2006 lopussa ja jossa tarkastellaan ainakin seuraavia seikkoja: ohjelman asianmukaisuus ja johdonmukaisuus, sen täytäntöönpanon tehokkuus (toimien valmistelu, valinta ja toteutus), eri toimilla yhdessä ja erikseen saavutetut tulokset (1 artiklassa ja liitteessä määriteltyihin tavoitteisiin nähden). 2. Euroopan parlamentti ja neuvosto päättävät perustamissopimuksen mukaisesti ohjelman jatkamisesta 1 päivästä tammikuuta 2009. Ennen tämänsuuntaisten ehdotusten tekemistä komissio päivityttää ohjelman ulkopuolisen arvioinnin ja ottaa arvioinnin tulokset huomioon ehdotuksissaan. Komissio toimittaa viimeistään 31 päivänä joulukuuta 2009 Euroopan parlamentille ja neuvostolle raportin ohjelman tavoitteiden toteutumisesta. Raportti perustuu lähinnä ulkopuolisen arvioinnin tuloksiin, ja siinä selvitetään tuensaajien saamia tuloksia erityisesti täytäntöönpanon tehokkuuden ja vaikutuksen sekä eri toimilla yhdessä ja erikseen saavutettujen tulosten kannalta 1 artiklassa ja liitteessä määriteltyihin tavoitteisiin nähden. 7 artikla - 7VoimaantuloV Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Tehty Brysselissä [...] Euroopan parlamentin puolesta Neuvoston puolesta Puhemies Puheenjohtaja [...] [...] LIITE 1. TUETTAVAT TOIMET Päätöksen 1 artiklassa määriteltynä yleistavoitteena on vahvistaa ja tehostaa yhteisön toimintaa kulttuurialalla tukemalla alalla Euroopan laajuisesti toimivia organisaatioita. Tämä tuki myönnetään kahdentyyppisinä avustuksina seuraavasti: - toiminta-avustuksina, joilla osarahoitetaan kustannuksia, jotka liittyvät yleistä eurooppalaista etua kulttuurialalla ajavan tai Euroopan unionin kulttuuripolitiikan mukaiseen tavoitteeseen pyrkivän organisaation pysyvään toimintaohjelmaan (ohjelmalohkot 1 ja 2), - avustuksina, joilla osarahoitetaan yksittäistoimia tällä alalla (ohjelmalohko 3). Nämä organisaatiot voivat vahvistaa ja tehostaa yhteisön toimintaa kulttuurialalla erityisesti seuraavin toimin: - sidosryhmien edustaminen yhteisön tasolla - yhteisön toimintaa koskevan tiedon levittäminen - kulttuurialalla toimivien organisaatioiden verkottaminen Euroopan tasolla - Euroopan unionin alueellisia ja vähemmistökieliä puhuvien yhteisöjen edustaminen sekä yhteisöille tiedottaminen - lainsäädäntöä, koulutusta ja joukkotiedotusvälineitä koskevan tiedon hankkiminen ja levittäminen - pakkosiirtoihin liittyvien keskeisten paikkojen ja arkistojen säilyttäminen entisiin keskitysleireihin perustetuissa muistomerkeissä sekä keskitysleirien uhrien muiston vaaliminen näillä paikoilla. 2. TUETTAVIEN TOIMIEN TOTEUTUS Tämän ohjelman puitteissa yhteisö voi antaa rahoitustukea organisaatioille, joiden toiminta kuuluu johonkin seuraavista ohjelmalohkoista: 2.1 Lohko 1: Yleistä eurooppalaista etua kulttuurialalla ajavien seuraavien organisaatioiden pysyvä toiminta: - Euroopan vähemmistökielten toimisto - Mercator-verkon keskukset. 2.2 Lohko 2: Yleistä eurooppalaista etua kulttuurialalla ajavien tai Euroopan unionin kulttuuripolitiikkaan kuuluvaan tavoitteeseen pyrkivien muiden organisaatioiden pysyvä toiminta. Vuotuinen toiminta-avustus voidaan myöntää sellaisen järjestön tai verkoston pysyvän toimintaohjelman toteuttamisen tukemiseen, joka työskentelee eurooppalaisen kulttuurin ja kulttuurialan yhteistyön edistämiseksi ja osallistuu kulttuurielämän ja kulttuurin hallinnoinnin kehittämiseen. 2.3 Lohko 3: Pakkosiirtoihin liittyvien keskeisten paikkojen ja arkistojen säilyttämistä entisiin keskitysleireihin perustetuissa muistomerkeissä sekä keskitysleirien uhrien muiston vaalimista näillä paikoilla edistävät toimet. 3. TUENSAAJIEN VALINTA Ohjelman lohkossa 1 avustukset myönnetään suoraan Euroopan vähemmistökielten toimistolle ja Mercator-verkon keskuksille. Komissio käynnistää ehdotuspyyntöjä avustusten myöntämiseksi ohjelmalohkon 2 yhteydessä. Komissio voi kuitenkin myöntää avustukset julkaisematta ehdotuspyyntöjä, jos tuensaaja selvästi nimetään budjettikohdassa. Komissio voi menetellä samoin myös, kun tuensaajat ja kullekin myönnetyt avustukset yksilöidään talousarviossa ja budjettivallan käyttäjä on ennalta osoittanut budjettikohtaan kuuluvan kokonaismäärän tähän tarkoitukseen. Molemmissa tapauksissa noudatetaan varainhoitoasetuksessa, sen täytäntöönpanosäännöissä tai perussäädöksessä asetettuja ehtoja. Lohkon 3 yhteydessä tuettavat toimet valitaan ehdotuspyyntöjen perusteella. 4. TUKIHAKEMUSTEN ARVIOINTIPERUSTEET Toiminta-avustuksia koskevat hakemukset arvioidaan seuraavien seikkojen perusteella: - ehdotettujen toimien laatu - Euroopan laajuisen toiminnan tuoma lisäarvo ehdotettujen toimien yhteydessä - ehdotettujen toimien kestävyys - ehdotettujen toimien näkyvyys - organisaatioiden edustavuus. Avustus myönnetään Euroopan komission hyväksymän toimintaohjelman perusteella. 5. RAHOITUS JA TUKIKELPOISET KUSTANNUKSET 5.1 Lohkossa 1 tukikelpoisia ovat Euroopan vähemmistökielten toimiston sekä Mercator-verkon keskusten toimintakustannukset ja niiden toimien toteuttamisen kannalta välttämättömät kustannukset. 5.2 Euroopan vähemmistökielten toimistolle sekä Mercator-verkon keskuksille myönnettävät toiminta-avustukset eivät saa kattaa kaikkia tukikelpoisia menoja, joita organisaatiolle aiheutuu kyseisen kalenterivuoden aikana: näiden organisaatioiden on saatava vähintään 10 prosenttia varoja talousarvioidensa rahoittamiseksi muista kuin yhteisön lähteistä. 5.3 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 113 artiklan 2 kohdan mukaisesti Euroopan vähemmistökielten toimistolle sekä Mercator-verkon keskuksille myönnettävissä toiminta-avustuksissa poiketaan tuen vähentämisen periaatteesta, koska organisaatiot edistävät yleistä eurooppalaista etua. 5.4 Lohkon 2 yhteydessä huomioidaan toiminta-avustuksen määrittämisessä pelkästään valitun organisaation tavanomaisen toiminnan sujumiseksi välttämättömät toimintakustannukset kuten henkilöstökustannukset, yleiskustannukset (vuokrat, kiinteistöjen käyttökustannukset, välineet ja laitteet, toimistotarvikkeet, televiestintäkustannukset, postimaksut jne.), sisäisistä kokouksista aiheutuvat kustannukset, julkaisukustannukset ja tiedotuskustannukset sekä organisaation toimintaan välittömästi liittyvät kustannukset. 5.5 Liitteessä esitetyn lohkon 2 puitteissa myönnettävät toiminta-avustukset eivät saa kattaa kaikkia tukikelpoisia menoja, joita organisaatiolle aiheutuu kyseisen kalenterivuoden aikana. Tämän lohkon yhteydessä organisaatioiden on saatava vähintään 20 prosenttia varoja talousarvioidensa rahoittamiseksi muista kuin yhteisön lähteistä. Tämä osarahoitus voidaan antaa osittain luontoissuorituksina edellyttäen, että luontoissuorituksen rahamääräistä arvoa ei arvioida todellisia kustannuksia korkeammaksi ja tämä voidaan todentaa kirjanpitotosittein tai että kustannus on tasoltaan yleisesti hyväksytty kyseisillä markkinoilla. 5.6 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 113 artiklan 2 kohdan mukaisesti myönnetyn toiminta-avustuksen määrää alennetaan asteittain, kun sitä myönnetään uudestaan. Vähentäminen aloitetaan kolmannesta vuodesta, ja se on 2,5 prosenttia vuodessa. Tämä varmistetaan alentamalla yhteisön tuen prosenttiosuutta, joka vastaa kyseisen varainhoitovuoden yhteisrahoitusosuutta, edellisen vuoden yhteisrahoitusosuuteen verrattuna 2,5 prosenttiyksikköä, rajoittamatta kuitenkaan edellä mainittua yhteisrahoitussääntöä. 5.7 Liitteessä esitetyn lohkon 3 yhteydessä myönnetty avustus voi kattaa enintään 75 prosenttia kyseisen toimen tukikelpoisista kustannuksista. 6. OHJELMAN HALLINNOINTI Komissio voi kustannus-hyötyanalyysin perusteella päättää antaa ohjelman hallinnoinnin kokonaan tai osittain toimeenpanoviraston tehtäväksi yhteisöjen yleiseen talousarvioon sovellettavan varainhoitoasetuksen 55 artiklan mukaisesti. Se voi myös käyttää asiantuntijoita sekä kattaa kustannukset teknisestä ja hallinnollisesta avusta, johon ei liity erillisin palvelusopimuksin ulkoistettuja julkishallinnon tehtäviä. Lisäksi komissio voi rahoittaa tutkimuksia ja järjestää asiantuntijoiden kokouksia, joiden tarkoituksena on helpottaa ohjelman toteuttamista, sekä toteuttaa ohjelman tavoitteen täyttämiseen suoraan liittyviä tiedotus-, julkaisu- ja levittämistoimia. 7. VALVONTA JA TARKASTUKSET 7.1 Toiminta-avustuksen saajan on säilytettävä komission saatavilla kaikki maksettujen kustannusten tositteet siltä vuodelta, jolle avustusta on myönnetty, ja etenkin tarkastetut tilinpäätökset viiden vuoden ajan viimeisestä maksusta. Avustuksen saajan on varmistettava, että yhteistyökumppaneiden tai jäsenjärjestöjen hallussa olevat tositteet saatetaan komission saataville. 7.2 Komissio voi tarkastaa joko omien toimihenkilöidensä välityksellä tai nimeämänsä jonkun muun hyväksytyn ulkopuolisen tahon välityksellä, miten avustus on käytetty. Tarkastuksia voidaan toimittaa koko sopimuksen voimassaolon ajan ja viisi vuotta loppumaksun suorittamisen jälkeen. Komissio saattaa tarkastustulosten perusteella tehdä päätöksiä varojen takaisinperinnästä. 7.3 Komission henkilöstölle sekä sen valtuuttamille ulkopuolisille henkilöille on järjestettävä asianmukainen pääsy avustuksen saajan tiloihin, ja on huolehdittava siitä, että he saavat käyttöönsä kaikki, myös sähköiset, tiedot, joita he tarvitsevat tarkastustensa toimittamiseksi. 7.4 Euroopan tilintarkastustuomioistuimella ja Euroopan petostentorjuntavirastolla (OLAF) on valvonta- ja tarkastustehtävissään samat oikeudet kuin komissiolla, kuten pääsy avustuksen saajan tiloihin ja oikeus tietojen saantiin. 7.5 Euroopan yhteisöjen taloudellisten etujen suojaamiseksi petoksia ja muita väärinkäytöksiä vastaan komissio voi suorittaa paikan päällä valvontaa ja tarkastuksia tämän ohjelman puitteissa neuvoston asetuksen (Euratom, EY) N:o 2185/96 [10] mukaisesti. Tarkastukset tekee tarvittaessa Euroopan petostentorjuntavirasto (OLAF), ja niihin sovelletaan Euroopan parlamentin ja neuvoston asetusta (EY) N:o 1073/1999 [11]. [10] EYVL L 292, 15.11.1996, S. 2. [11] EYVL L 136, 31.5.1999, S. 1. RAHOITUSSELVITYS Politiikan ala: koulutus ja kulttuuri Toiminnan ala: kulttuuri Toimenpiteen nimi: yhteisön toimintaohjelma kulttuurialalla Euroopan laajuisesti toimivien organisaatioiden tukemiseksi 1. BUDJETTIKOHDAT JA OTSIKOT 15.04.01.01 (ent. A-3015) - Euroopan vähemmistökielten toimisto ja Mercator 15.04.01.02 (ent. A-3035) - Natsien keskitysleirien suojeleminen historiallisina muistomerkkeinä 15.04.01.03 (ent. A-3042) - Avustukset eurooppalaista kulttuuria edistäville järjestöille 15.01.04.17 - Avustukset eurooppalaista kulttuuria edistäville järjestöille - hallintomenot 2. NUMEROTIEDOT 2.1 Toimenpiteen kokonaismäärärahat (osa B): 30,920 miljoonaa euroa maksusitoumusmäärärahoina 2.2 Toimenpiteen soveltamisaika: 2004-2008 2.3 Monivuotinen kokonaismenoarvio: a) Maksusitoumusmäärärahojen/maksumäärärahojen aikataulu (rahoitustuki) (vrt. kohta 6.1.1) >TAULUKON PAIKKA> miljoonaa euroa (kolmen desimaalin tarkkuudella) b) Tekninen ja hallinnollinen apu ja tukimenot (vrt. kohta 6.1.2) [12] [12] Määrärahoja arvioitaessa oletetaan, että perustetaan toimeenpanovirasto, ja niistä vähennetään määrärahat, jotka toimintaan on tällä hetkellä varattu komission hallintomenojen puitteissa. >TAULUKON PAIKKA> c) Henkilöstö- ja muiden toimintamenojen kokonaisvaikutus rahoitukseen (vrt. kohdat 7.2 ja 7.3) >TAULUKON PAIKKA> 2.4 Yhteensopivuus ohjelmasuunnitelman ja rahoitusnäkymien kanssa |X| Ehdotus on tehdyn ohjelmasuunnitelman mukainen. | | Ehdotus edellyttää rahoitusnäkymien kyseisen otsakkeen ohjelmasuunnitelman muuttamista, | | ja tämä voi edellyttää toimielinten sopimuksen määräysten soveltamista. 2.5 Vaikutukset tuloihin |X| Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat). | | Vaikutukset tuloihin ovat seuraavat: 3. BUDJETTITIEDOT >TAULUKON PAIKKA> Huom. Toiminta on uusi nyt esitetyssä muodossa. Se on kuitenkin jatkoa useita vuosia eri muodossa toteutetuille yhteisön tukitoimille, ja sillä pyritään ennen kaikkea luomaan oikeusperusta kyseisille tukitoimille. Kyseessä ovat entiset budjettikohdat A-3015, A-3035 ja A-3042. 4. OIKEUSPERUSTA Ehdotus Euroopan parlamentin ja neuvoston päätökseksi, jonka komissio on hyväksynyt [pvm]. 5. KUVAUS JA PERUSTELUT 5.1 Yhteisön toiminnan tarve 5.1.1 Toiminnan tavoitteet Perustamissopimuksessa Euroopan unionin tehtäväksi asetetaan yhtä tiiviimmän Euroopan kansojen välisen liiton luominen sekä myötävaikuttaminen siihen, että jäsenvaltioiden kulttuurit kehittyvät kukoistaviksi, pitäen arvossa niiden kansallista ja alueellista monimuotoisuutta ja korostaen samalla niiden yhteistä kulttuuriperintöä. Lisäksi valkoisessa kirjassa hallintotavasta korostetaan kansalaisten osallistumista politiikan suunnitteluun ja täytäntöönpanoon, kansalaisyhteiskunnan ja siihen kuuluvien organisaatioiden osallistumista sekä asiaankuuluvien sidosryhmien tehokkaampaa ja avoimempaa kuulemista. Myös Eurooppa-neuvoston 14 ja 15 päivänä joulukuuta 2001 antamiin päätelmiin liitetyssä Laekenin julistuksessa todetaan, että yksi Euroopan unionin perushaasteista on Eurooppa-hankkeen ja unionin toimielinten tuominen kansalaisia ja varsinkin nuoria lähemmäksi. Jäsenvaltiot painottivat eurooppalaisista kulttuuriverkostoista 14 päivänä marraskuuta 1991 antamassaan päätöslauselmassa kulttuuriorganisaatioiden verkostojen tärkeää asemaa Euroopan kulttuuriyhteistyössä ja sopivat kannustavansa maidensa kulttuuriorganisaatioiden aktiivista osallistumista hallituksista riippumattomaan yhteistyöhön Euroopan tasolla. Kulttuurialalla Euroopan laajuisesti toimivia organisaatioita ja tällä alalla toteutettavia toimia on jo useiden vuosien ajan tuettu useasta talousarvion osaan A kuuluvasta budjettikohdasta: budjettikohdasta A-3042 voidaan tukea eurooppalaista kulttuuria edistävien järjestöjen toimintaa. Alueellisia kieliä ja kulttuureita koskevien Euroopan parlamentin päätöslauselmien seurauksena Euroopan unioni on lisäksi kehittänyt Euroopan unionin kielellisen monimuotoisuuden edistämiseksi ja säilyttämiseksi toimintaa, jolla nämä kielet pyritään säilyttämään osana Euroopan elävää kulttuuriperintöä, ja on vuodesta 1982 lähtien tukenut Euroopan vähemmistökielten toimistoa, voittoa tavoittelematonta elintä, joka on järjestäytynyt jäsenvaltioissa toimivien kansallisten komiteoiden verkoksi, ja vuodesta 1987 lähtien Mercator-tieto- ja asiakirjaverkkoa budjettikohdasta A-3015. Lisäksi Euroopan parlamentti antoi 11 päivänä helmikuuta 1993 päätöslauselman natsien keskitysleirien suojelemisesta historiallisina muistomerkkeinä Euroopan ja kansainvälisellä tasolla. Budjettikohdasta A-3035 myönnetään siis tukia, joilla edistetään pakkosiirtoihin liittyvien keskeisten paikkojen ja arkistojen säilyttämistä entisiin keskitysleireihin perustetuissa muistomerkeissä sekä keskitysleirien uhrien muiston vaalimista näillä paikoilla. Nämä erilaiset tukitoimet on toteutettu ilman oikeusperustaa komission hallintomenoihin kuuluvista budjettikohdista. Toimintoperusteisen budjettirakenteen periaatteiden mukaisesti laaditun talousarvionimikkeistön käyttöönotto vuodesta 2004 alkaen edellyttää, että tukitoimet sidotaan asianmukaiseen oikeusperustaan, kuten Euroopan parlamentti, neuvosto ja komissio ovat sopineet uuden varainhoitoasetuksen hyväksymisen yhteydessä. Käsillä olevalla, ensi vaiheessa teknisin tekijöin perustellulla ehdotuksella pyritään siis luomaan vankka oikeudellinen pohja - Euroopan vähemmistökielten toimistolle sekä Mercator-tieto- ja asiakirjaverkolle myönnettäville toiminta-avustuksille, - eurooppalaista kulttuuria edistäville järjestöille myönnettäville toiminta-avustuksille, - sekä pakkosiirtoihin liittyvien keskeisten paikkojen ja arkistojen säilyttämiseen tähtääviin yksittäistoimiin myönnettäville avustuksille. 5.1.2 Ennakkoarviointiin liittyvät toimenpiteet Tämä ehdotus vastaa lähinnä tekniseen tarpeeseen luoda vankka oikeudellinen perusta toiminta-avustuksille, joita maksetaan alalla perinteisesti talousarvion osasta A, ja siten jatkaa kolmen toimielimen yhteistä julistusta, jonka ne antoivat uuden varainhoitoasetuksen hyväksymisen yhteydessä. Eurooppalaista kulttuuria edistäville järjestöille budjettikohdasta A-3042 myönnetyn yhteisön tuen ulkoista arviointia ollaan parhaillaan viimeistelemässä. Arvioinnissa korostetaan alalla myönnettyjen avustusten hyödyllisyyttä Kulttuuri 2000 -ohjelmasta rahoitetun tuen täydennyksenä. 5.2 Suunnitellut toimet ja yhteisön rahoitustukea koskevat yksityiskohtaiset säännöt Ehdotuksen tarkoituksena antaa tukea kulttuurialalla toimivien rakenteiden - Euroopan vähemmistökielten toimiston ja Mercator-tieto- ja asiakirjaverkon sekä toisaalta eurooppalaista kulttuuria edistävien järjestöjen - toimintakustannuksiin. Sillä siis täydennetään koulutus- ja kulttuuripolitiikkaan kuuluvan kulttuuri- ja kielitoiminnan muita tukimuotoja, joita ovat lähinnä Kulttuuri-, Sokrates- ja Leonardo da Vinci -ohjelmista toimintaan myönnettävät tuet. Euroopan vähemmistökielten toimiston tavoitteena on huolehtia Euroopan unionin alueellisia ja vähemmistökieliä puhuvien yhteisöjen edustuksesta sekä yhteisöille tiedottamisesta, ja Mercator-tieto- ja asiakirjaverkon tarkoituksena on tukea lainsäädäntöä, koulutusta ja joukkotiedotusvälineitä koskevan tiedon hankkimista ja levittämistä. Tuettavat eurooppalaista kulttuuria edistävät organisaatiot ovat järjestöjä ja verkostoja, jotka työskentelevät eurooppalaisen kulttuurin ja kulttuurialan yhteistyön edistämiseksi ja osallistuvat kulttuurielämän ja kulttuurin hallinnoinnin kehittämiseen. Euroopan vähemmistökielten toimistoa ja Mercator-tieto- ja asiakirjaverkkoa on pidettävä yleistä eurooppalaista etua ajavina organisaatioina niiden toiminnan erityislaadun perusteella, eikä niille myönnettäviin vuotuisiin avustuksiin sovelleta tuen vähentämisen periaatetta. Muihin ohjelmasta myönnettäviin toiminta-avustuksiin kyseistä periaatetta sovelletaan. Ohjelman kolmannen lohkon tavoitteena on edistää pakkosiirtoihin liittyvien keskeisten paikkojen ja arkistojen säilyttämistä entisiin keskitysleireihin perustetuissa muistomerkeissä sekä keskitysleirien uhrien muiston vaalimista näillä paikoilla. Tämä tuki myönnetään avustuksina yksittäistoimiin. 5.3 Toteutusta koskevat yksityiskohtaiset säännöt Parhaillaan ollaan suorittamassa toteutettavuustutkimusta, joka koskee komissiota koulutus- ja kulttuurialalla avustavan toimeenpanoviraston perustamista. Jos komissio päättää kustannus-hyötyanalyysin perusteella perustaa toimeenpanoviraston, sen tehtäväksi voitaisiin antaa osa ohjelman hallinnoinnista yhteisöjen yleiseen talousarvioon sovellettavan varainhoitoasetuksen 55 artiklan mukaisesti. Tätä mahdollisuutta tarkastellaan politiikan alan yleisellä tasolla. Samalla tasolla arvioidaan tällaisen lähestymistavan vaikutukset voimavaroihin, jotka komission on osoitettava ohjelman hallinnointiin. Tässä vaiheessa lähtöoletuksena on, että ohjelmasta osarahoitetaan suunnitellun toimeenpanoviraston toimintakustannuksia (ohjelman budjettikohtaan liittyvästä hallintomenojen alamomentista). 6. RAHOITUSVAIKUTUKSET 6.1 Kokonaisvaikutus osaan B (koko ohjelmakaudeksi) 6.1.1 Rahoitustuki Maksusitoumusmääräraha miljoonaa euroa (kolmen desimaalin tarkkuudella) >TAULUKON PAIKKA> 6.2 Toimenpidekohtainen kustannuslaskelma, osa B (koko ohjelmakaudeksi) Maksusitoumusmäärärahat milj. euroa (kolmen desimaalin tarkkuudella) >TAULUKON PAIKKA> Ehdotettu määräraha on tarkoitettu mahdollistamaan erityisesti Euroopan vähemmistökielten toimistolle ja Mercator-tieto- ja asiakirjaverkolle annettava vuotuinen avustus, jonka suuruus kasvaa vuosittain 2 prosenttia. 7. VAIKUTUKSET HENKILÖSTÖÖN JA HALLINTOMENOIHIN Henkilöstö- ja hallintoresurssien tarve katetaan hallinnoivalle pääosastolle vuotuisessa määrärahajaottelussa myönnetystä osuudesta. 7.1 Vaikutus henkilöstöön Kyseessä on nykyinen henkilöstö. >TAULUKON PAIKKA> 7.2 Henkilöstön taloudellinen kokonaisvaikutus >TAULUKON PAIKKA> Määrät vastaavat 12 kuukauden kokonaismenoja ottamatta huomioon toimeenpanoviraston osuutta; jos toimeenpanoviraston avustus lasketaan mukaan vuodesta 2005, ohjelman hallinnointiin liittyviä komission sisäisiä resursseja on vähennettävä vastaavasti (tämä on otettu huomioon jäljempänä esitetyissä kokonaismäärissä). 7.3 Muut ohjelmasta johtuvat hallintomenot >TAULUKON PAIKKA> Määrät vastaavat ohjelmasta aiheutuvia 12 kuukauden kokonaismenoja ottamatta huomioon toimeenpanoviraston osuutta; jos toimeenpanoviraston avustus lasketaan mukaan vuodesta 2005, ohjelman hallinnointiin liittyviä komission sisäisiä resursseja on vähennettävä vastaavasti (tämä on otettu huomioon jäljempänä esitetyissä kokonaismäärissä). (1) Mainittava komitean laji sekä ryhmä, johon se kuuluu. >TAULUKON PAIKKA> 8. SEURANTA JA ARVIOINTI 8.1 Seurantajärjestelmä Päätöksen 7 artiklassa esitetään ohjelman arviointimenettelyt (väliarviointi, joka tehdään ennen mahdollista päätöstä ohjelman uudistamisesta, sekä loppuarviointi). 8.2 Arvioinnin yksityiskohtaiset säännöt ja arviointijaksot Komissio toimittaa viimeistään 31 päivänä joulukuuta 2007 Euroopan parlamentille ja neuvostolle raportin ohjelman tavoitteiden toteutumisesta ja tekee tarvittaessa ohjelman jatkamista tai lopettamista koskevia täsmennyksiä. Raportin perustana on etenkin ulkoinen arviointi, jonka on oltava käytettävissä viimeistään vuoden 2006 lopussa ja jossa tarkastellaan ainakin seuraavia seikkoja: ohjelman asianmukaisuus ja johdonmukaisuus, sen täytäntöönpanon tehokkuus (toimien valmistelu, valinta ja toteutus), eri toimilla yhdessä ja erikseen saavutetut tulokset (1 artiklassa ja liitteessä määriteltyihin tavoitteisiin nähden). Euroopan parlamentti ja neuvosto päättävät perustamissopimuksen mukaisesti ohjelman jatkamisesta 1 päivästä tammikuuta 2009. Ennen tämänsuuntaisten ehdotusten tekemistä komissio päivityttää ohjelman ulkopuolisen arvioinnin ja ottaa arvioinnin tulokset huomioon ehdotuksissaan. Komissio toimittaa viimeistään 31 päivänä joulukuuta 2009 Euroopan parlamentille ja neuvostolle raportin ohjelman tavoitteiden toteutumisesta. Raportti perustuu lähinnä ulkopuolisen arvioinnin tuloksiin, ja siinä selvitetään tuensaajien saamia tuloksia erityisesti täytäntöönpanon tehokkuuden ja vaikutuksen sekä eri toimilla yhdessä ja erikseen saavutettujen tulosten kannalta 1 artiklassa ja liitteessä määriteltyihin tavoitteisiin nähden. 9. PETOSTEN TORJUNTATOIMET Kaikissa komission ja tuensaajien välisissä sopimuksissa ja oikeudellisissa sitoumuksissa annetaan komissiolle ja tilintarkastustuomioistuimelle mahdollisuus tehdä paikalla yhteisön tukea koskevia tarkastuksia ja vaatia tositteita kaikista sopimuksen tai oikeudellisen sitoumuksen yhteydessä aiheutuneista menoista viiden vuoden kuluessa sopimuskauden päättymisestä. Tuensaajat ovat velvolliset laatimaan kertomuksia ja rahoitusselvityksiä, jotka arvioidaan sekä toteutettujen toimien että menojen tukikelpoisuuden kannalta ottaen huomioon yhteisön varainkäytön tavoitteet sekä sopimuksista johtuvat velvoitteet ja taloudellisuuden ja moitteettoman varainhoidon periaatteet. Rahoitussopimuksiin liitetään hallinnollisia ja rahoituksellisia tietoja, joiden tarkoituksena on erityisesti täsmentää näiden sopimusten perusteella tukikelpoiset menot. Tarvittaessa yhteisön varoilla katettavat, edunsaajan kirjanpitoon merkittävät kustannukset voidaan rajoittaa todellisiin, tunnistettaviin ja tarkistettaviin kustannuksiin myönnettyjen avustusten valvonnan ja tilintarkastuksen (sekä rahoituskohteiden valinnan) helpottamiseksi.